પત્રકાર પરિષદમાં મંત્રી મનસુખભાઈ માંડવિયાએ ઘોઘા-દહેજ રો-રો ફેરી સર્વિસનો પણ ખાસ ઉલ્લેખ સાથે જણાવ્યું હતું કે પ્રથમ તબક્કામાં પેસેન્જર ફેરી સર્વિસનો વડાપ્રધાન નરેન્દ્ર મોદી દ્વારા પ્રારંભ કરાવવામાં આવ્યો હતો. હાલ ચોમાસાની સિઝન તથા સેવાને અપગ્રેડ કરવાની કામગીરી અંતિમ તબક્કામાં ચાલી રહી છે. આગામી ઓક્ટોબર અથવા નવેમ્બર માસથી પેસેન્જર સાથે કાર્ગોનું પણ વહન થાય તે માટેની તમામ તૈયારીઓ પૂર્ણ થઈ ચુકી છે. વિદેશથી શિપ પણ ખરીદાઈ ગયું છે. ઘોઘાથી ભરૂચ, દહેજ, સુરતને સાંકળતી સેવા જે મુળ હેતુ છે. આ યોજનાનો તેનો પ્રારંભ કરવામાં આવશે.